b'\n_START_ARTICLE_\nFar Arden\n_START_PARAGRAPH_\nFar Arden on suomalainen rockyhtye, joka perustettiin vuonna 1987. Silloin kokoonpano oli Esko Nevalainen (laulu, kitara), Jamppa GT Heikkinen (rummut), Ari-Matti J\xc3\xa4nk\xc3\xa4l\xc3\xa4 (basso), Juha Lindberg (kitara) ja Arto Willman (kosketinsoittimet). Willman vaihtui pian kitaristi Eero Mahkoseen. T\xc3\xa4m\xc3\xa4 kokoonpano levytti vuonna 1989 ensimm\xc3\xa4isen singlen "Lisa". Debyytin j\xc3\xa4lkeen seurasi kaksi single\xc3\xa4, yksi ep ja ensimm\xc3\xa4inen kokopitk\xc3\xa4 albumi "Wind and Change" vuonna 1993. Pian t\xc3\xa4m\xc3\xa4n j\xc3\xa4lkeen J\xc3\xa4nk\xc3\xa4l\xc3\xa4 ja Mahkonen j\xc3\xa4ttiv\xc3\xa4t yhtyeen ja heid\xc3\xa4n tilalleen tulivat Jari Pietil\xc3\xa4 (kitara) ja Esa Koukkari (basso). Vuonna 1996 my\xc3\xb6s alkuper\xc3\xa4inen kitaristi Juha Lindberg lopetti. T\xc3\xa4m\xc3\xa4 kokoonpano alkoi vuonna 1998 nauhoittaa levy\xc3\xa4 "Free Pictures" (2001). Nauhoituksien aikana rumpali Heikkinen vaihtui Jarkko Aroon. Levyn ilmestymisen j\xc3\xa4lkeen kokoonpanoon tuli kosketinsoittaja Juha Sutela ja basisti vaihtui Lauri V\xc3\xa4kev\xc3\xa4\xc3\xa4n. Vuonna 2005 basistiksi tuli Asko Karhunen. Kes\xc3\xa4ll\xc3\xa4 2012 ilmestyi Far Ardenin kolmas levy Songs of Intuition. Vuoden vaihteessa 2012-2013 pitk\xc3\xa4aikainen rumpali Jarkko Aro vaihtui Ari Harjuun. Vuoden 2016 lopussa basisti Asko Karhusen eron j\xc3\xa4lkeen bassoa on soittanut Pekka Kotila.'